### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

For Socialdemokratiet er det vigtigt at sikre, at kommunens borgere kan få den nødvendige hjælp af velfærdssamfundet, også når livet skal leves med et handicap. [adresse] har en mangeårig tradition for at sikre adgangen til et leve et værdigt liv for aarhusianere med handicap gennem anvendelse af den særlige handicaphjælperordning (BPA). I dag modtager knap 200 aarhusianere hjælp gennem en BPA-ordning.

Byrådet har samtidig i flere omgange over de seneste valgperioder gennemført en række initiativer, som har haft til formål at bremse udgiftsvæksten indenfor BPA-området. Senest er der i budgetaftalen for 2019 vedtaget en skærpelse af visitation og opfølgning i BPA-sagerne, blandt andet gennem anvendelse af observation i borgerens hjem.

Partierne bag budgetforliget for 2019 har, på baggrund af bekymrende vidnesbyrd om borgeres utryghed ifm. varslede observationer i hjemmet, indledt en drøftelse af, hvordan der fremadrettet kan fastlægges et administrationsgrundlag, som sikrer, at anvendelsen af observation i hjemmet alene sker i dialog og samarbejde med borgerne.

Socialdemokratiet ønsker med dette forslag at sikre at et sådant administrationsgrundlag kan gennemføres uden at socialområdets økonomi forværres. Det kan betyde, at området skal tilføres midler i forbindelse med budgetlægningen for 2022.

Konkrete input

Socialdemokratiet foreslår på den baggrund, at socialområdet i forbindelse med vedtagelsen af budgettet for 2022 tilføres de nødvendige midler for at gennemførelsen af et administrationsgrundlag, hvor eventuel brug af observation i hjemmet ifm. BPA-sager alene sker efter dialog og samarbejde med borgeren, ikke medfører en forringelse af områdets økonomi.

Socialdemokratiet foreslår, at:

* Socialområdet tilføres finansiering til behandling af BPA-sagerne med afsæt i et administrationsgrundlag, som sikrer, at observation i borgerens hjem foregår i dialog og samarbejde med borgeren.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.